Mehdî Zana

Mehdî Zana (jdb. 1940 li Farqîna Diyarbekirê) siyasetmedarekî kurd e.

Di sala 1963î de dibe endamê TİP (Partiya Karkerên Tirkiyeyê) û him têkoşîna çînên bindest, him jî ya gelê kurd dide. Di sala 1978î de wekî endamekê serbixwe tevlî hilbijartinên şaredariya Amedê dibe û biserdikeve. Heya rûdana destdayîna artêşa tirk a desthilatdariyê di sala 1980î serokatiya şaredariya Amedê dike. Di cûntaya 1980î de tê girtin û zîndanîkirin. Ew zêdetirî 16 salan li zîndanê de dimîne. Di pêvajoya reş a Zîndana Amedê de ew jî li wir e û rastî hemî êşkenceyên hovane û barbarî tê.

Piştî derketina wî ya ji zîndanê derdikeve derveyî welêt û çû Ewropayê. Li ser daxwaza Tirkiyeyê Swêd û Almanya serîlêdana wî ya penaberiyê napejirînin û ew li ser xebatên parêzeran li Fransayê mafê penaberiyê werdigire. Heya sala 2004î li menfîtiyê dimîne. Vegerî Amedê lê carek din ceza lê birin. Mecbûr ma careke din bi paş ve vegerî Swêdê. Ew niha li Swêdê ye.

Mehdî Zana bi Leyla Zana re zewiciye û bavê du zarokan e.

 Berhemên wî 
 Bekle Diyarbakır, 1991
 Sevgili Leyla Uzun Bir Sürgündü O Gece, 1995
 Çarşîya Silîva, 1999
 Ay dayê, roman, 2005
 Me helal bikin, 2000
 Parastina min, 2004
 Evîna dilê min, 1993
 La prison no 5 : onze ans dans les geôles turques, 1995
 Hölle Nr. 5 : Tagebuch aus einem türkischen Gefängnis, 1992

Kategorî:Çalakvanên kurd
Kategorî:Jidayikbûn 1940
Kategorî:Kesên ji Farqînê
Kategorî:Mirovên zindî
Kategorî:Nivîskarên kurd
Kategorî:Siyasetmedarên girtî li Tirkiyeyê
Kategorî:Siyasetmedarên kurd ên Bakurê Kurdistanê
Kategorî:Şaredarên Amedê